3.5.2023
MT
Il-Ġurnal Uffiċjali tal-Unjoni Ewropea
C 156/31
Pubblikazzjoni ta’ applikazzjoni għar-reġistrazzjoni ta’ isem skont l-Artikolu 50(2)(a) tarRegolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (2023/C 156/06)
Din il-pubblikazzjoni tikkonferixxi d-dritt ta’ oppożizzjoni għall-applikazzjoni skont l-Artikolu 51 tar-Regolament (UE) Nru 1151/2012 tal-Parlament Ewropew u tal-Kunsill (1) fi żmien 3 xhur mid-data ta’ din il-pubblikazzjoni.
DOKUMENT UNIKU
“Sidra da Madeira” Nru tal-UE: PGI-PT-02641 — 14.10.2020 DOP ( ) IĠP (X) 1.
Isem/Ismijiet “Sidra da Madeira”
2.
Stat Membru jew pajjiż terz Il-Portugall
3.
Deskrizzjoni tal-prodott agrikolu jew tal-oġġett tal-ikel
3.1.
Tip ta’ prodott Klassi 1.8.
Prodotti oħrajn elenkati fl-Anness I tat-Trattat (ħwawar, eċċ.)
3.2.
Deskrizzjoni tal-prodott li għalih japplika l-isem f’(1) Is-“Sidra da Madeira” hija x-xarba li tinkiseb permezz tal-fermentazzjoni tal-meraq naturali ppressat mill-frott frisk ta’ varjetajiet tradizzjonali u ta’ varjetajiet oħrajn tat-tuffieħ (Malus domestica Borkh.) u, xi drabi, ta’ taħlitiet ta’ tuffieħ u lanġas (Pyrus communis L.), li jikbru esklużivament fuq il-gżira ta’ Madeira.
Dan isir f’konformità mal-metodi ta’ produzzjoni li huma tradizzjonali jew speċifiċi għall-gżira.
Huwa sidru naturali prodott esklużivament permezz tal-fermentazzjoni tal-meraq miksub bil-qtugħ, bit-tħin, bittgħaffiġ u bl-ippressar ta’ tuffieħ li jikber lokalment u, xi drabi, lanġas, li jfisser li l-kontenut ta’ zokkor u ta’ diossidu tal-karbonju tiegħu huwa ta’ oriġini purament endoġena.
Dan jeżisti wkoll bħala sidru naturali karbonat, li jkun kompletament jew parzjalment ifexfex biż-żieda tad-diossidu tal-karbonju.
F’termini ġenerali, għandu l-karatteristiċi li ġejjin: qawwa alkoħolika minima ta’ 5 % (b’volum ta’ 20 oC); kontenut ta’ zokkor fermentabbli ta’ inqas minn 15-il g/l; aċidità totali minima (f’aċidu maliku) ta’ 3 g/l u sa 10 g/l; aċidità volatili massima (espressa bħala aċidu aċetiku) ta’ 1,8 g/l u kontenut totali massimu ta’ diossidu tal-kubrit (espress bħala SO2) ta’ 200 mg/l.
Skont il-kombinazzjoni ta’ speċijiet u varjetajiet ta’ frott użati, is-“Sidra da Madeira” jvarja minn lewn isfar jgħajjat bħal-lumija għal isfar lewn it-tiben, bi sfumaturi li jagħtu fl-oranġjo, b’dehra ċara jekk jiġi ffiltrat jew b’xi residwi jekk ma jiġix iffiltrat.
Għandu aroma friska u awtentikata, li turi karattru ta’ frott ta’ intensità medja għal qawwija, b’noti sinifikanti ta’ tuffieħ aħdar, tuffieħ misjur, sfarġel u/jew frott taċ-ċitru, li jifforma element bilanċjat u pjaċevoli.
(1) ĠU L 343, 14.12.2012, p. 1.